pythainlp/thai_wikipedia_clean_20230101 huggingface dataset:
จักรพรรดิแต่งดำตลอดชีวิตที่เหลือเพื่อไว้อาลัยให้กับการจากไปของพระมเหสี พระองค์เสียใจอย่างมากจนไม่สามารถเข้าร่วมพิธีฝังศพของพระนางได้ เฟลิเป พระโอรสของทั้งคู่ได้ฝังร่างของพระนางไว้ที่โบสถ์น้อยในกรานาดา ขณะที่จักรพรรดิได้ขังตัวอยู่ในอารามเป็นเวลาสองเดือนเพื่อไว้อาลัยและทำใจกับการสูญเสียพระมเหสี ปี ค.ศ. 1540 พระองค์ได้ว่าจ้างตอมา เครกียง ให้ประพันธ์เพลงให้แก่พระมเหสีผู้ล่วงลับ ในปี ค.ศ. 1543 พระองค์ได้ว่าจ้างจิตรกรชื่อทิเชียนให้วาดภาพของพระองค์ ทิเชียนได้วาดภาพของอีซาแบลหลายภาพ รวมถึงภาพ "พระบรมสาทิสลักษณ์ของจักรพรรดินีอีซาแบลแห่งโปรตุเกส" และภาพ "ลาโกลเรีย" จักรพรรดิการ์โลสได้เก็บภาพวาดไว้กับตัวแม้ในยามที่ทรงเกษียณตัวเข้าสู่อารามยุสเต
อีซาแบลเป็นที่รู้จักในชื่อ "จักรพรรดินีคาร์เนชัน" ด้วยจักรพรรดิการ์โลสได้นำดอกคาร์เนชันสีแดงเข้ามาปลูกในจักรวรรดิเพื่อเป็นตัวแทนของความรักที่พระองค์มีต่อพระนาง ต่อมาดอกไม้ชนิดนี้ได้กลายเป็นดอกไม้ประจำชาติของสเปน
จักรพรรดิการ์โลสสิ้นพระชนม์ในปี ค.ศ. 1574 ร่างของพระองค์กับอีซาแบลถูกฝังเคียงข้างกันที่อารามหลวงซานโลเรนโซเดเอลเอสโกเรียลตามพระราชประสงค์ของจักรพรรดิการ์โลส ในปี ค.ศ. 1654 พระเจ้าเฟลิเปที่ 4 พระปนัดดาได้ย้ายร่างของทั้งคู่ไปฝังที่สุสานบรรพชนกษัตริย์
การแก้ปัญหาชาวยิวครั้งสุดท้าย
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 10 เขตเลือกตั้ง ซึ่งลดลงจากการเลือกตั้งครั้งก่อน 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองขอนแก่น (เฉพาะตำบลในเมือง ตำบลเมืองเก่า และตำบลบ้านเป็ด)
เขตการเลือกตั้งที่ 2 ประกอบด้วยอำเภอซำสูงและอำเภอเมืองขอนแก่น (เฉพาะตำบลโคกสี ตำบลบึงเนียม ตำบลพระลับ ตำบลดอนหัน ตำบลท่าพระ ตำบลดอนช้าง ตำบลบ้านหว้า ตำบลบ้านทุ่ม ตำบลแดงใหญ่ ตำบลศิลา และตำบลหนองตูม)
เขตการเลือกตั้งที่ 3 ประกอบด้วยอำเภอกระนวน และอำเภอน้ำพอง
เขตการเลือกตั้งที่ 4 ประกอบด้วยอำเภอเขาสวนกวาง อำเภออุบลรัตน์ อำเภอบ้านฝาง และอำเภอเมืองขอนแก่น (เฉพาะตำบลสาวะถี ตำบลบ้านค้อ ตำบลสำราญ และตำบลโนนท่อน)
เขตการเลือกตั้งที่ 5 ประกอบด้วยอำเภอภูเวียง อำเภอหนองนาคำ อำเภอเวียงเก่า และอำเภอสีชมพู (ยกเว้นตำบลนาจาน ตำบลซำยาง ตำบลภูห่าน และตำบลหนองแดง)
เขตการเลือกตั้งที่ 6 ประกอบด้วยอำเภอภูผาม่าน อำเภอชุมแพ และอำเภอสีชมพู (เฉพาะตำบลนาจาน ตำบลซำยาง ตำบลภูห่าน และตำบลหนองแดง)
เขตการเลือกตั้งที่ 7 ประกอบด้วยอำเภอหนองเรือและอำเภอมัญจาคีรี
เขตการเลือกตั้งที่ 8 ประกอบด้วยอำเภอโคกโพธิ์ไชย อำเภอแวงใหญ่ อำเภอแวงน้อย และอำเภอพล
เขตการเลือกตั้งที่ 9 ประกอบด้วยอำเภอชนบท อำเภอโนนศิลา อำเภอหนองสองห้อง และอำเภอเปือยน้อย
เขตการเลือกตั้งที่ 10 ประกอบด้วยอำเภอบ้านไผ่ อำเภอบ้านแฮด และอำเภอพระยืน
Laeken
อิซาเบลแห่งกูอิงบรา สมเด็จพระราชินีแห่งโปรตุเกส
อิซาเบลลาแห่งโปรตุเกส
เตเรซาแห่งเลออน เคานเตสแห่งโปรตุเกส
ออทโทที่ 1 มหาราช
จักรพรรดิออทโทที่ 2 แห่งจักรวรรดิโรมันอันศักดิ์สิทธิ์
จักรพรรดิออทโทที่ 3 แห่งจักรวรรดิโรมันอันศักดิ์สิทธิ์
จักรพรรดิออทโทที่ 4 แห่งจักรวรรดิโรมันอันศักดิ์สิทธิ์
ราชวงศ์ออทโท
ทะเลซาร์กัสโซ
ปฏิบัติการไรน์ฮาร์ด
พิพิธภัณฑสถานแห่งชาติ หอศิลป
พิพิธภัณฑสถานแห่งชาติ หอศิลป  หรือ หอศิลป์เจ้าฟ้า เป็นหอศิลป์และเป็นหนึ่งในพิพิธภัณฑสถานแห่งชาติของประเทศไทย ตั้งอยู่ข้างสะพานพระปิ่นเกล้า ถนนเจ้าฟ้า เขตพระนคร กรุงเทพมหานคร ในอาคารที่เดิมเคยเป็นโรงกษาปณ์ ออกแบบโดยนายคาร์โล อัลเลกรี (Carlo Allegri) สถาปนิกชาวอิตาลี วัตถุประสงค์หลักเพื่อเป็นสถานที่เก็บรวบรวม และจัดแสดงผลงานศิลปะประเภททัศนศิลป์ ตลอดจนเป็นศูนย์ศึกษาวิจัยและเผยแพร่ความรู้เกี่ยวกับเกี่ยวกับศิลปะไทยประเพณีและร่วมสมัย
ภายในจัดแสดงภาพศิลปะไทยจนถึงการถ่ายภาพบุคคลที่ได้รับอิทธิพลจากตะวันตกในคริสต์ศตวรรษที่ 19 รวมถึงผลงานร่วมสมัย ศิลปะจัดแสดงที่สำคัญ ได้แก่ พระบฏวัดดอกเงิน รูปแบบศิลปะสามารถกำหนดอายุอยู่ในช่วงพุทธศตวรรษที่ 21 พบในกรุเจดีย์วัดดอกเงิน อำเภอฮอด จังหวัดเชียงใหม่ จากการขุดสำรวจแหล่งโบราณคดีพื้นที่น้ำท่วมจากการสร้างเขื่อนภูมิพลเมื่อ พ.ศ. 2502 พบครั้งแรกในสภาพถูกม้วนกลมใส่ในหม้อดินร่วมกัยพระพุทธรูปและของมีค่าต่าง ๆ ภายในพิพิธภัณฑ์ยังมีแบบร่างปฐมบรมราชานุสรณ์ ผลงานของศาสตราจารย์ศิลป พีระศรี
พิพิธภัณฑสถานแห่งชาติ หอศิลป์
พิพิธภัณฑ์ของกองทัพอากาศ
อาร์มินีอุส
หลุยส์-เฌโรม กอเยร์
เครุสกี
พฟัลซ์-ซไวบรึคเคิน
ราชวงศ์คอนราด
พระเจ้าคอนราดที่ 1 แห่งเยอรมนี
จักรพรรดิคอนราดที่ 2 แห่งจักรวรรดิโรมันอันศักดิ์สิทธิ์
ลุดวิจชาวเยอรมัน
ลุดวิจผู้เยาว์
จักรพรรดิลุดวิจที่ 4 แห่งจักรวรรดิโรมันอันศักดิ์สิทธิ์
พระเจ้ารูดอล์ฟที่ 1 แห่งเยอรมนี
จักรพรรดิรูดอล์ฟที่ 2 แห่งจักรวรรดิโรมันอันศักดิ์สิทธิ์
จักรพรรดิฟรันซ์ที่ 1 แห่งจักรวรรดิโรมันอันศักดิ์สิทธิ์
จักรพรรดิฟรันซ์ที่ 2 แห่งจักรวรรดิโรมันอันศักดิ์สิทธิ์
จักรพรรดิฟรันซ์ โยเซฟที่ 1 แห่งออสเตรีย
พระเจ้าเวนเซลแห่งชาวโรมัน
อิซาเบลลา คลารา ยูเจเนียแห่งสเปน
จักรพรรดิโยเซฟที่ 1 แห่งจักรวรรดิโรมันอันศักดิ์สิทธิ์
จักรพรรดิโยเซฟที่ 2 แห่งจักรวรรดิโรมันอันศักดิ์สิทธิ์
จักรพรรดิแฟร์ดีนันด์ที่ 1 แห่งออสเตรีย
พระเจ้าแฟร์ดีนันด์ที่ 4 แห่งชาวโรมัน
จักรพรรดิแฟร์ดีนันด์ที่ 3 แห่งจักรวรรดิโรมันอันศักดิ์สิทธิ์
พระเจ้าอัลเบรชท์ที่ 2 แห่งเยอรมนี
จักรพรรดิแฟร์ดีนันด์ที่ 2 แห่งจักรวรรดิโรมันอันศักดิ์สิทธิ์
จักรพรรดิแฟร์ดีนันด์ที่ 1 แห่งจักรวรรดิโรมันอันศักดิ์สิทธิ์
จักรพรรดิมักซีมีเลียนที่ 1 แห่งจักรวรรดิโรมันอันศักดิ์สิทธิ์
จักรพรรดิมักซีมีเลียนที่ 2 แห่งจักรวรรดิโรมันอันศักดิ์สิทธิ์
แคโรไลน์ เอากุสเทอ แห่งบาวาเรีย
จักรพรรดิซีกิสมุนด์แห่งจักรวรรดิโรมันอันศักดิ์สิทธิ์
จักรพรรดิเลโอโปลด์ที่ 1 แห่งจักรวรรดิโรมันอันศักดิ์สิทธิ์
จักรพรรดิเลโอโปลด์ที่ 2 แห่งจักรวรรดิโรมันอันศักดิ์สิทธิ์
จักรพรรดิลุดวิจที่ 2 แห่งจักรวรรดิโรมันอันศักดิ์สิทธิ์
มาเรีย เทเรซาแห่งสเปน
หอศิลป์เจ้าฟ้า
มาเรีย หลุยส์แห่งออร์เลอองส์ สมเด็จพระราชินีแห่งสเปน
มาเรียนาแห่งออสเตรีย สมเด็จพระราชินีนาถแห่งสเปน
จักรพรรดิอ็อทโทที่ 1 แห่งจักรวรรดิโรมันอันศักดิ์สิทธิ์
พิพิธภัณฑ์สมเด็จพระพันวัสสาอัยยิกาเจ้า
อานน์แห่งออสเตรีย
เอลิซาเบธแห่งออสเตรีย สมเด็จพระราชินีแห่งฝรั่งเศส
พระราชวังเชินบรุนน์
พระราชวังฮอฟบวร์ค
อาดัม คราฟท์
ดัชเชสเอลีซาเบทแห่งเวือร์ทเทมแบร์ก
วันอัส
วันอัส  เป็นวงบอยแบนด์ชาวเกาหลีใต้ก่อตั้งโดยอาร์บีดับเบิลยู วงประกอบด้วยสมาชิก 5 คน ประกอบด้วย ซอโฮ, อีโด, กอนฮี, ฮวานอุง และชีอน แต่เดิมมีสมาชิก 6 คนคือ เรเวน ซึ่งออกจากวงเมื่อเดือนตุลาคม 2022 วงเปิดตัวเมื่อวันที่ 9 มกราคม 2019 ด้วยอีพี "Light Us" พร้อมกับซิงเกิล "Valkyrie"
ตำแหน่งทางการดัดแปลงมาจากอาร์บีดับเบิลยูและสมาชิก
ตำบลแม่กา
แม่กา เป็นตำบลหนึ่งในอำเภอเมืองพะเยา จังหวัดพะเยา ตั้งอยู่ทางทิศใต้ของอำเภอเมืองพะเยา ตามถนนพหลโยธิน มีพื้นที่ประมาณ 131 ตารางกิโลเมตร และมีประชากรในปี พ.ศ. 2561 จำนวน 14,215 คน องค์กรปกครองส่วนท้องถิ่นในพื้นที่คือ เทศบาลตำบลแม่กา ซึ่งครอบคลุมพื้นที่ตำบลแม่กาทั้งตำบล ตำบลแม่กาเป็นของที่ตั้งของมหาวิทยาลัยพะเยา
ตำบลแม่กามีลำห้วยแม่กาและน้ำแม่ต๋ำ ซึ่งไหลมาบรรจบกันที่หมู่บ้านแม่กาหลวง ห่างจากถนนซุปเปอร์ไฮเวย์ (ถนนพหลโยธิน) ประมาณ 500 เมตร ก่อตั้งได้ประมาณ 60 ปี แต่เดิมแล้วพื้นที่ส่วนใหญ่เป็นป่ารกร้างไม่มีผู้คนมาอาศัยอยู่ อุดมสมบูรณ์ไปด้วยป่าไม้และสัตว์ป่านานาพันธุ์ บริเวณนี้จึงเป็นทางผ่านของบรรดาพ่อค้าที่นำสินค้าบรรทุกเกวียนมาขายจากจังหวัดพะเยาเพื่อไปขายยังจังหวัดลำปาง พ่อค้าเหล่านี้จะเห็นภูมิศาสตร์ที่จะสามารถตั้งรกรากทำการเกษตรฯ ไร่นา ได้ ต่อมามีประชาชนย้ายเข้ามาอาศัยจนจำนวนประชากรเพิ่มมากขึ้น จึงทำการตั้งเป็นหมู่บ้านขึ้น ประชากรส่วนใหญ่จะอพยพมาจากอำเภองาว จังหวัดลำปาง เนื่องจากมีชายแดนที่ใกล้กัน โดยหมู่บ้านที่ทำการจัดตั้งขึ้นเป็นหมู่บ้านแรกของตำบล คือ “บ้านแม่กาหลวง” เนื่องจากหมู่บ้านนี้มีแม่น้ำไหลผ่านล้อมรอบมาแต่เดิมจึงเรียกกันว่า “บ้านแม่กาน้ำล้อม” ต่อมาเปลี่ยนชื่อเป็นบ้านแม่กาหลวง ต่อมาจำนวนประชากรหนาแน่นขึ้นพร้อมกับมีหลายหมู่บ้านจัดตั้งใหม่ขึ้นมาอีกหลายหมู่บ้าน เช่น บ้านแม่กาโทกหวาก บ้านแม่กาห้วยเคียน บ้านแม่กาไร่ บ้านแม่กานาไร่เดียว บ้านแม่กาหัวทุ่ง บ้านแม่กาหม้อแกงทอง และบ้านแม่กาท่าข้าม และได้รวมบ้านแม่ต๋ำบุญโยงเข้าเป็นหมู่บ้านโดยตั้งชื่อเป็น “ตำบลแม่กา” สาเหตุที่เรียกว่าตำบลแม่กา มีเรื่องเล่าว่า ในสมัยก่อนชาวบ้านที่อพยพมาไม่มากนัก แต่มีเหตุการณ์เกิดขึ้นในหมู่บ้าน คือ ได้มีพ่อค้าเกวียนเดินทางผ่านมาแวะพักผ่อนที่ใต้ต้นตะเคียนใหญ่ใกล้ลำห้วย ขณะกำลังทานอาหารกลางวัน พ่อค้าเอาหม้อแกงไปตักน้ำที่ลำห้วย พอตกกลางคืน ก็เกิดอาถรรพ์มีเสือมาคาบเอาพ่อค้าคนที่ไปตักน้ำที่ลำห้วยกิน และถ้าส่วนใหญ่ถ้าหมู่บ้านใด มีอีการ้องรอบ ๆ หมู่บ้านก็จะมีคนในหมู่บ้านตาย 1 คน เป็นเช่นนี้บ่อย ๆ ชาวบ้านจึงได้ตั้งชื่อหมู่บ้านนี้ว่า “บ้านแม่กา” และด้วยอาถรรพ์ของลำห้วยจึงตั้งชื่อห้วยว่า “ห้วยแม่กา” ปัจจุบันห้วยแม่กาจะมีน้ำไหลตลอดปี
ตำบลแม่กา ตั้งอยู่ทางทิศใต้ของอำเภอเมืองพะเยาจังหวัดพะเยา ห่างจากตัวจังหวัดพะเยาระยะทางประมาณ 15 กิโลเมตร ห่างจากกรุงเทพมหานครตามถนนพหลโยธิน ประมาณ 690 กิโลเมตร มีพื้นที่ประมาณ 131 ตารางกิโลเมตร หรือประมาณ 82,310 ไร่
ภูมิประเทศตำบลแม่กา โดยทั่วไปพื้นที่ทางทิศใต้และทิศตะวันตกเป็นเนินเขาและเชิงเขาเป็นป่าเขา จึงเป็นแหล่งกำเนิดลำน้ำหลายสายไหลผ่านหมู่บ้านต่าง ๆ ไปทางทิศเหนือลงสู่กว๊านพะเยา พื้นที่ทางทิศเหนือและทิศตะวันออกเป็นที่ราบลุ่มและที่ราบเชิงเขา ตำบลแม่กามีพื้นที่เกษตรกรรมประมาณ 24,637 ไร่ เป็นพื้นที่ป่าไม้ไผ่ชนิดต่าง ๆ ตามเนินเขา อยู่ทางทิศใต้และทิศตะวันตก และเป็นป่าไม้สักและไม้เบญจพรรณ ประมาณ 51,253 ไร่ และเป็นพื้นที่อยู่อาศัยและอื่น ๆ ประมาณ 8,450 ไร่
สภาพภูมิอากาศของตำบลแม่กา มีลักษณะเป็นแบบมรสุมเมืองร้อน สามารถแบ่งฤดูออกเป็น 3 ฤดู คือ
ตำบลแม่กาประกอบด้วยหมู่บ้านต่าง ๆ ทั้งหมด 18 หมู่บ้าน ได้แก่
การคมนาคมขนส่งระหว่างตำบลใช้เส้นทางถนนเดินทางและการขนส่ง มีเส้นทางที่สำคัญ จำนวน
3 เส้นทาง คือ
ในส่วนของการให้บริการรถประจำทางมีรถยนต์รับจ้างประจำทางบริการตามถนนสายพะเยา – แม่กา (มหาวิทยาลัยพะเยา) และรถประจำทางโดยสารสายเชียงราย ลำปาง เชียงใหม่ แพร่ น่าน กรุงเทพฯ ผ่านตำบลแม่กาทุกเส้นทาง
แต่เดิมประชากรในตำบลแม่กาส่วนใหญ่จะประกอบอาชีพเกษตรกรรม คือ การทำนาข้าว การทำไร่ข้าวโพด ฟักทอง ขิง การปลูกผลไม้ เช่น ลิ้นจี่ ลำไย บางส่วนก็ประกอบอาชีพด้านการค้าขายและรับจ้างเมื่อหมดฤดูทำนา เกษตรกรที่เลี้ยงสัตว์ก็เป็นการเลี้ยงเพื่อใช้แรงงานหรือเลี้ยงเพื่อใช้บริโภคในครัวเรือน เช่น โค กระบือ เป็ด ไก่ ในปัจจุบันเนื่องจากมีสถาบันและองค์กรต่าง ๆ ของภาครัฐเข้ามาตั้งอยู่ในพื้นที่หลายสถาบันหลายองค์กร จึงทำให้มีประชากรแฝงร่วมอยู่ในเขตพื้นที่มาก จากสภาพการทางสังคมในปัจจุบันทำให้สภาพสังคมของชุมชนตำบลแม่กาเปลี่ยนแปลงไป สามารถกำหนดได้เป็น 4 ลักษณะ
เป็นพื้นที่บริเวณรอบมหาวิทยาลัยพะเยา เป็นพื้นที่ของสถานประกอบการ ร้านค้า ภาคบริการ ธนาคารต่าง ๆ รวมไปถึงตลาด ห้างสรรพสินค้า ประชาชนที่อยู่บริเวณนี้ค่อนข้างมีวิธีชีวิตเป็นชุมชนเมือง
เป็นพื้นที่ของหมู่บ้านที่มีเขตติดต่อกับเทศบาลเมืองพะเยา ประชากรในพื้นที่จะประกอบอาชีพค้าขาย รับราชการ รับจ้างมากกว่าการประกอบอาชีพเกษตรกรรมเพียงอย่างเดียว
เป็นพื้นที่ชุมชนใหญ่ เดิมมีอาชีพทำการเกษตรเป็นส่วนใหญ่ เมื่อมีสถาบันและองค์กรต่าง ๆ เข้ามาอยู่ร่วมในชุมชนทำให้มีการประกอบอาชีพค้าขาย สถานประกอบการและการให้บริการ ตลอดจนเป็นลูกจ้างขององค์กรและสถาบันต่าง ๆ เพิ่มมากขึ้น
เป็นพื้นที่ชุมชนที่ปลูกบ้านอาศัยอยู่ในพื้นที่สูงเชิงเขา โดยเฉพาะบ้านแม่ต๋ำน้อย หมู่ที่ 18 ซึ่งเป็นหมู่บ้านชาวไทยภูเขาประชากรจะประกอบอาชีพการเพาะปลูกพืชไร่ พืชสวน และหาของป่าเป็นอาชีพหลัก
มัสยิดไถจง
มัสยิดไถจง  เป็นมัสยิดในเขตหนานถุน ไถจง ไต้หวัน สร้างขึ้นเป็นแห่งที่สี่ในไต้หวัน
หลังหลบหนีจากจีนแผ่นดินใหญ่มายังไต้หวันในช่วงสงครามกลางเมืองจีน ค.ศ. 1949 พร้อมกับรัฐบาลชาตินิยม ชาวจีนมุสลิมบางคนมาพำนักอยู่ที่เถียนจงในจางฮฺว่า และรวมตัวกันละหมาดในบ้านเรือนบางแห่ง แห่งที่มีชื่อเสียงที่สุด คือ เรือนของฉี ยฺหวีเหล่า (耆于老) ครั้นมีผู้ละหมาดมากขึ้น สถานที่ดังกล่าวก็ไม่รองรับจำนวนคนทั้งหมดอีก
นับแต่นั้น ชาวมุสลิมจึงวางแผนจะสร้างมัสยิดขึ้นใน ค.ศ. 1951 โดยระดมทุนจากหลายแหล่ง รวมถึงจากรัฐบาลซาอุดีอาระเบีย พวกเขาจัดตั้งมัสยิดขึ้น ณ บ้านทรงญี่ปุ่น เลขที่ 12 ซอย 165 ถนนจงเซี่ยว (忠孝路) เขตใต้ มัสยิดมีขนาด 130 ตารางเมตร ต่อมาในเดือนเมษายน ค.ศ. 1975 รัฐมนตรีว่าการกระทรวงคมนาคมแห่งซาอุดีอาระเบียมาเยี่ยมเยือนและพบว่า บ้านดังกล่าวทรุดโทรมเต็มที จึงให้ทุนแก่สมาคมมุสลิมจีนมาสร้างมัสยิดแห่งใหม่ในไถจง
เนื่องจากอุปสรรคทางการเงิน โครงการก่อสร้างมัสยิดแห่งใหม่ในไถจงจึงพักไว้ชั่วคราวจนกระทั่งเดือนพฤษภาคม ค.ศ. 1989 จึงกลับมาดำเนินงานจนเสร็จในเดือนสิงหาคม ค.ศ. 1990 แต่โครงการทั้งหมด พร้อมการจัดสร้างอาคารเสริมและเครื่องใช้สอย มาลุล่วงเอาใน ค.ศ. 1994 ปรากฏผลเป็นมัสยิดหลังปัจจุบัน ณ ถนนต้าตุนใต้ (大燉南路)
หลังได้รับเลือกตั้งมาใหม่ใน ค.ศ. 1990 กรรมการมัสยิดต่อเติมมัสยิดออกไปหลายส่วน ได้แก่ อาคารสามชั้น ร้านค้าอิสลาม ร้านอาคารอิสลาม ห้องชุดและที่พำนักของอิหม่าม ห้องเรียน และสุสานมุสลิม
ออทโท ฟอน ฮับส์บูร์ก
คาร์ล ฟอน ฮับส์บูร์ก
ทางหลวงแผ่นดินหมายเลข 318
มาริโอปาร์ตี (วิดีโอเกม)
มาริโอปาร์ตี  เป็นวิดีโอเกมที่ผลิดโดยฮัดซันซอฟต์และเผยแพร่โดยนินเทนโด สำหรับเครื่องนินเทนโด 64. โดยเผยแพร่ในญี่ปุ่นในเดือนธันวาคม ค.ศ.1998, และในอเมริกาเหนือกับยุโรปในช่วงต้นปีค.ศ.1999 "มาริโอปาร์ตี" เป็นเกมแรกสุดของซีรีส์ "มาริโอปาร์ตี"
"มาริโอปาร์ตี" เป็นเกมกระดานที่ผู้เล่นจะต้องโยนลูกเต๋าและเดินตามตัวเลขของลูกเต๋าซึ่งมีตั้งแต่เลข 1 ถึง 10 แต่ละช่องมีผลแตกต่างกัน ขึ้นอยู่กับว่าผู้เล่นจะหยุดตรงไหน โดยมีภารกิจหลักคือเก็บดาวให้มากกว่าผู้เล่นคนอื่น และผู้ชนะคือผู้ที่มีดาวมากที่สุด หลังจากเล่นครบทุกตาแล้ว
บางด่านจะมีดาวอยู่แค่ดวงเดียว แต่บางด่านจะมีมากกว่านั้น โดยจะปรากฏบนกระดานแบบสุ่ม จนกว่าผู้เล่นจะซื้อดาวด้วยเงิน 20 เหรียญ หลังจากนั้นดาวดวงใหม่อาจจะปรากฏบนช่องกระดานอื่น หรือจะอยู่ที่เดิม ผู้เล่นคนอื่นสามารถจะขโมยดาวได้โดยเดินลงในช่องที่มีบูก่อน แล้วต้องจ่ายเงิน 50 เหรียญเพื่อขโมยดาว ส่วนการขโมยเงินนั้นมันจะขโมยโดยไม่ใช้เงิน
ภารกิจรองนั้นคือการเก็บเงินได้มากที่สุด ซึ่งจะใช้ตอนที่มีผู้เล่นบางคนที่มีจำนวนดาวเท่ากัน. ผู้เล่นจะเก็บเงินได้ที่ช่องสีน้ำเงินหรือชนะมินิเกม. แต่จะเสียเงินถ้าลงในช่องสีแดง, ลงในช่องที่มีบาวเซอร์อยู่ หรือแพ้มินิเกม
หลังจากจบเกมในแต่ละรอบแล้ว (ป.ล. หลังจากผู้เล่นทั้งสี่คนเล่นเสร็จแล้ว) จะมีการสุ่มมินิเกมขึ้น โดยมีมินิเกมอยู่ 50 เกม แต่ละเกมมีการแบ่งประเภท ดังนี้:
หลังจากจบเกมแล้ว จะมีดาวพิเศษอีก 3 ดวง โดยมีดาวสำหรับผู้เล่นที่เก็บเงินเยอะที่สุด, ดาวสำหรับผู้เล่นที่เก็บเงินในมินิเกมมากที่สุด และดาวสำหรับผู้เล่นที่ลงช่อง "?" มากที่สุด. ถ้ามีผู้เล่นได้ดาวเท่ากัน ผู้เล่นที่มีเงินเยอะที่สุดจะชนะ และถ้าผู้เล่นทั้งสองคนมีจำนวนดาวหรือเงินเท่ากัน จะมีการโยนลูกเต๋าเสี่ยงทายผู้ชนะเอง
ผู้เล่นสามารถเลือกเล่นเป็นมาริโอ, ลุยจิ, เจ้าหญิงพีช, โยชิ, วาริโอ หรือดองกีคองได้ในเกมนี้
เป็นโหมดปกติของเกมตามวิธีเล่นด้านบน โดยผู้เล่นทั้งสี่คนพยายามเก็บดาวให้มากที่สุด
ประเภทของมินิเกม (4 คน, 1 ปะทะ 3 และ 2 ปะทะ 2) จะมีตามช่องที่ผู้เล่นหยุด. ถ้าผู้เล่นทั้งสี่คนลงในช่องสีเดียวกัน จะมีการเลือกเกมสี่ผู้เล่น. ถ้าลงสีน้ำเงินหนึ่ง และสีแดงสาม หรืออื่นๆ จะมีการเลือกเกมหนึ่งปะทะสามผู้เล่น. ถ้ามีสองสีทั้งคู่จะมีการเลือกเกมสองปะทะสองผู้เล่น. แต่ถ้าลงในช่องสีเขียว สีของมันจะเปลี่ยนเป็นสีน้ำเงินหรือแดงตามสุ่ม (ส่วนใหญ่จะหยุดที่สีน้ำเงิน)
เกาะมินิเกม.
เป็นโหมดผู้เล่นคนเดียวที่ผู้เล่นเดินทางบนแผนที่โลกและต้องชนะมินิเกมเพื่อเดินทางต่อไป. โดยเกมจะเริ่มที่สามชีวิต ถ้าชนะมินิเกม ผู้เล่นจะได้เงิน และจะเพิ่มชีวิตถ้าเป็นมินิเกมที่ไม่เคยชนะมาก่อน ถ้าเก็บเงินครบ 100 เหรียญจะเพิ่มชีวิตผู้เล่นด้วย. แต่ถ้าผู้เล่นแพ้มินิเกม จะเสียชีวิตไปหนึ่งดวง. แล้วถ้าผู้เล่นเสียชีวิตทั้งหมด เกมจะจบลงทันที่และจะเล่นใหม่ในบริเวณที่ผู้เล่นเซฟเกมไว้ในครั้งล่าสุด
"มาริโอปาร์ตี" ได้ระดับ "เป็นที่ชื่นชอบ" โดยเว็บไซต์เมตาคริติก ส่วนทางIGNกล่าวว่าเป็นการตอบสนองระหว่างผู้เล่นมากกว่าตัวเกมที่ทำให้สนุก ส่วนทาง"Electronic Gaming Monthly" ได้ให้คะแนนเกมนี้ที่ 8.625 ต่อ 10 คะแนน. และในญี่ปุ่น "แฟมิซือ" ให้คะแนนเกมนี้ไป 31 ต่อ 40 คะแนน
ในบางเกมของ "มาริโอปาร์ตี" ผู้เล่นต้องหมุนแท่งแอนาล็อกให้เร็วที่สุดเท่าที่จะเร็วได้ บางผู้เล่นได้รายงานว่ามีประกายไฟ และมีรอยแผลไหม้ และมีผู้เล่นบางคนใช้ฝ่ามือแทนหัวแม่โป้ง
เนื่องจากไม่มีใครนำเรื่องนี้ไปแจ้งความ ทางนินเทนโดแห่งสหรัฐอเมริกาได้ส่งถุงมือให้ผู้เล่นที่แผลบนมือของพวกเขา โดยจ่ายเงินไป $75,000 ในเวลานั้นมีผู้เล่นที่มีปัญหาในเรื่องนี้ไป 1.2 ล้านคน ซึ่งทำให้ทางนินเทนโดต้องจ่ายเงินไปถึง $80 ล้าน
อากาศยานไร้คนขับในกองทัพสหรัฐ
เมื่อเดือนมกราคม ค.ศ. 2014 กองทัพสหรัฐได้ดำเนินการอากาศยานไร้คนขับ (UAV) เป็นจำนวนมาก ได้แก่: อาร์คิว-11 เรฟเวน 7,362 ลำ; แอโรไวรอนเมนต์ วอสพ์ III 990 ลำ; แอโรไวรอนเมนต์ อาร์คิว-20 พูมา 1,137 ลำ และอาร์คิว-16 ที-ฮอว์กระบบอากาศยานไร้คนขับขนาดเล็ก 306 ลำ รวมถึงพรีเดเตอร์ และเอ็มคิว-1ซี เกรย์อีเกิล 246 ลำ; เอ็มคิว-9 รีปเปอร์ 126 ลำ; อาร์คิว-7 ชาโดว์ 491 ลำ และอาร์คิว-4 โกลบอลฮอว์ก ระบบขนาดใหญ่ 33 ลำ
การจำแนกประเภทโดยการทหารสหรัฐ.
แนวคิดสมัยใหม่ของอากาศยานไร้คนขับทางทหารของสหรัฐคือการให้ระบบอากาศยานต่าง ๆ ทำงานร่วมกันเพื่อสนับสนุนบุคลากรภาคพื้นดิน รูปแบบบูรณาการได้รับการอธิบายในแง่ของระบบ "ชั้น" และได้รับการใช้โดยนักวางแผนทางทหารเพื่อกำหนดองค์ประกอบของอากาศยานเฉพาะรายต่าง ๆ ในแผนการใช้งานโดยรวมสำหรับการดำเนินงานแบบบูรณาการ ระดับชั้นไม่ได้อ้างถึงอากาศยานเฉพาะรุ่น แต่ค่อนข้างจะมีบทบาทสำหรับโมเดลต่าง ๆ และผู้ผลิตที่แข่งขันกันมากกว่า กองทัพอากาศสหรัฐและเหล่านาวิกโยธินสหรัฐต่างมีระบบชั้นของตนเอง และทั้งสองระบบไม่ได้บูรณาการเข้าด้วยกัน
UAVs in the U.S. military
อิเนส เด กัสโตร สมเด็จพระราชินีแห่งโปรตุเกส
จัวนาแห่งโปรตุเกส สมเด็จพระราชินีแห่งกัสติยา
สโมสรวอลเลย์บอลโอพาร์ท 369
สโมสรวอลเลย์บอลโอพาร์ท 369 วีซี ตั้งอยู่ที่จังหวัดนนทบุรี ประเทศไทย ในปี 2018 ได้แชมป์โปรชาเลนจ์ และเลื่อนขั้นมาเล่นในรายการวอลเลย์บอลหญิงไทยแลนด์ลีก ปัจจุบันมีนักกีฬาที่เป็นตัวหลักให้แก่ทีมไม่ว่าจะเป็น สุทินา พาสังข์ และ อนิสา ยอดพินิจ ปัจจุบันมี อริษา พรมนก ทำหน้าที่เป็นหัวหน้าทีม
สีชุดของสโมสร.
"ข้อมูลอัปเดต ณ กุมภาพันธ์ พ.ศ. 2563"
คริสตอฟ ดินเซนฮอฟเฟอร์
คาลอส ซูริตา ดยุกแห่งโซเรีย
โยฮันน์ ดินเซนฮอฟเฟอร์
เลินฮาร์ด ดินเซนฮอฟเฟอร์
ฮิเดะโอะ ซะซะกิ
ซีริล ทะกะยะมะ
มิสยูนิเวิร์สไทยแลนด์ 2562
มิสยูนิเวิร์สไทยแลนด์ 2562 เป็นการประกวดครั้งที่ 8 ในชื่อ มิสยูนิเวิร์สไทยแลนด์ โดยเป็นปีแรกที่ดำเนินการจัดการประกวดโดยบริษัท ทีพีเอ็น 2018 จำกัด โดย สมชาย ชีวสุทธานนท์, ปิยาภรณ์ แสนโกศิก และณรงค์ เลิศกิตศิริ ได้รับลิขสิทธิ์การจัดประกวดมิสยูนิเวิร์สไทยแลนด์ อย่างเป็นทางการเป็นระยะเวลา 5 ปีต่อเนื่อง (ตั้งแต่ปี 2562-2566) เพื่อคัดเลือกตัวแทนประเทศไทยไปร่วมประกวดมิสยูนิเวิร์ส 2019 ในปีนี้ได้ดำเนินการประกวดและทำกิจกรรมที่จังหวัดภูเก็ตและจังหวัดชลบุรี โดยมีการประกวดรอบตัดสินในวันที่ 29 มิถุนายน 2562 ณ ธันเดอร์โดม เมืองทองธานี จังหวัดนนทบุรี โดยสถานีโทรทัศน์พีพีทีวีดำเนินการถ่ายทอดสด โดยโศภิดา กาญจนรินทร์ มิสยูนิเวิร์สไทยแลนด์ 2561 เป็นผู้สวมสายสะพายมิสยูนิเวิร์สไทยแลนด์ให้กับ ปวีณสุดา ดรูอิ้น และแคทริโอนา เกรย์ นางงามจักรวาล 2018 เป็นผู้สวมมงกุฎให้ ปวีณสุดา ดรูอิ้น ครองตำแหน่ง มิสยูนิเวิร์สไทยแลนด์ 2562
สาวงามที่ได้รับการประกาศว่าเป็นผู้ที่ได้รับ Golden Tiara จะสามารถผ่านเข้ารอบ 60 คน แบบอัตโนมัติ และโควต้าของการได้รับสิทธิพิเศษนี้ จะมีเพียง 10 ใบเท่านั้น
ผู้เข้าประกวด 57 คนสุดท้ายได้รับการยืนยันจากเว็บไซต์มิสยูนิเวิร์สไทยแลนด์
กรมปรึกษาฆุมสังกัด
การปกครองระดับย่อยของประเทศกัมพูชา แบ่งท้องที่ออกเป็น ฆุม (ឃុំ "ฆุํ"; commune) และ สังกัด (សង្កាត់ "สงฺกาต̍"; quarter) ซึ่งมีสถานะเท่าเทียมกัน และมีการจัดตั้ง กรมปรึกษาฆุมสังกัด ( "กฺรุมบฺรึกฺสาฆุํสงฺกาต̍"; commune council) ขึ้นในแต่ละฆุมหรือสังกัด แต่ละกรมประกอบด้วยสมาชิก 5–11 คนซึ่งเลือกตั้งด้วยระบบสัดส่วนจากผู้สมัครที่พรรคการเมืองเสนอชื่อมาเป็นจำนวน 2 เท่าของจำนวนสมาชิกแต่ละกรม สมาชิกกรมเป็นสมาชิกพรรคการเมือง ไม่มีสมาชิกกรมที่เป็นผู้สมัครอิสระ กรมมีหน้าที่เลือกตั้งสมาชิกพฤฒสภา ดังนั้น ชัยชนะในการเลือกตั้งกรมปรึกษาฆุมสังกัด จึงเป็นเหมือนเครื่องยืนยันว่า จะมีเสียงข้างมากในพฤฒสภา
ปัจจุบัน มีฆุมและสังกัดรวมกัน 1,646 แห่ง จึงมีกรมปรึกษาฆุมสังกัด 1,646 กรม และมีสมาชิกกรมปรึกษาฆุมสังกัดรวม 11,572 คน แบ่งเป็นสมาชิกพรรคการเมืองต่าง ๆ ดังนี้
Commune council
ชมพูพาน (พรรณไม้)
ชมพูพาน  เป็นพืชในวงศ์ Paulowniaceae กระจายพันธุ์ในเนปาล, อินเดีย, จีนตอนใต้ไปจนถึงภูมิภาคอินโดจีน ที่ความสูง 1300-2000 เมตร
ชมพูพานเป็นไม้พุ่มหรือไม้ต้นอิงอาศัย สูงได้ถึง 15 เมตร ใบออกเรียงตรงข้าม รูปรีหรือรูปขอบขนาน ยาว 10-30 เซนติเมตร ก้านใบยาวได้ถึง 2 เซนติเมตร ดอกออกเป็นช่อแบบกระจุกแยกแขนงสั้น ๆ ยาว 10-20 เซนติเมตร มีใบประดับย่อยขนาดเล็ก 2 ใบ กลีบเลี้ยงรูประฆังยาวประมาณ 8 มิลลิเมตร ปลายแยก 3-4 แฉก กลีบดอกสีชมพูยาว 2.5-3.5 เซนติเมตร กลีบรูปปากเปิด กลีบปากบนแยก 2 แฉก ยาวประมาณ 8 มิลลิเมตร กลีบปากล่าง 3 กลีบ ยาว 6-7 มิลลิเมตร มีเกสรเพศผู้ 2 คู่ ยาวไม่เท่ากัน อับเรณูรูปลูกศร รังไข่มี 2 ช่อง ก้านเกสรเพศเมียสั้นกว่าเกสรเพศผู้เล็กน้อย ออกดอกช่วงเดือนธันวาคม-มกราคม ผลเป็นผลแห้งแตกรูปขอบขนาน ยาว 2.5-4 เซนติเมตร ภายในมีเมล็ดรูปแถบยาวประมาณ 7 มิลลิเมตร อยู่จำนวนมาก
MMDW
หลุยส์ เฮส์ดาร์ซัน
คิลเลียน อิกนาซ ดินเซนฮอฟเฟอร์
คอสมาส ดาเมียน อาซาม
ลาลีกา ฤดูกาล 2015–16
ลาลีกา ฤดูกาล 2014–15
ลาลีกา ฤดูกาล 2013–14
ลาลีกา ฤดูกาล 2012–13
ลาลีกา ฤดูกาล 2011–12
ลาลีกา ฤดูกาล 2010–11
ไรอัน เคนท์
คาร์ชาโรดอนโทซอรัส
จิกันโนโทซอรัส
เวโลซิแรพเตอร์
พีระเดช ศิริวันสาณฑ์
พีระเดช ศิริวันสาณฑ์ (เกิด 17 มิถุนายน พ.ศ. 2514) เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดนครสวรรค์ 1 สมัย ในปี 2550 และเป็นบุตรชายของธีระวัฒน์ ศิริวันสาณฑ์ อดีตรัฐมนตรีช่วยว่าการกระทรวงสาธารณสุข ในรัฐบาลนายชวน หลีกภัย
พีระเดช ศิริวันสาณฑ์ เกิดเมื่อวันที่ 17 มิถุนายน พ.ศ. 2514 เป็นบุตรของนายธีระวัฒน์ ศิริวันสาณฑ์ อดีตรัฐมนตรีช่วยว่าการกระทรวงสาธารณสุข และ นางพัฒนา ศิริวันสาณฑ์ อดีตสมาชิกวุฒิสภาจังหวัดนครสวรรค์ สำเร็จการศึกษาระดับปริญญาตรี วิศวกรรมศาสตรบัณฑิต จาก มหาวิทยาลัยเชียงใหม่ และ บริหารธุรกิจมหาบัณฑิต จาก มหาวิทยาลัยรามคำแหง
พีระเดช ได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2550 สังกัดพรรคชาติไทย และได้รับเลือกรวม 1 สมัย
เขาลงสมัครรับเลือกตั้งในพื้นที่จังหวัดนครสวรรค์ ในปี 2554 สังกัดพรรคชาติไทยพัฒนา และจังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง
พีระเดช ศิริวันสาณฑ์ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
แมกซ์แวลู
ประกันภัยรถยนต์
รางวัลภาพยนตร์แห่งชาติ สุพรรณหงส์ สาขาออกแบบงานสร้างยอดเยี่ยม
ผู้ชนะและผู้เข้าชิงมากกว่าหนึ่งครั้ง
การแลกเปลี่ยนสินค้า
การแลกเปลี่ยนสินค้า ( มาจากคำว่า baretor) เป็นระบบการแลกเปลี่ยนที่เกี่ยวข้องกับการดำเนินการธุรกิจโดยแลกเปลี่ยนสินค้าโดยตรงหรือบริการเพื่อให้ได้สินค้าหรือบริการ โดยไม่ต้องใช้สื่อกลางในการแลกเปลี่ยน อย่างเช่น เงินตรา นักเศรษฐศาสตร์ได้แยกการแลกเปลี่ยนแตกต่างจากเศรษฐกิจของขวัญในหลายทาง ตัวอย่างเช่น การแลกเปลี่ยนสินค้าเป็นการแลกเปลี่ยนซึ่งกันและกันโดยทันที การแลกเปลี่ยนสินค้าเกิดขึ้นจากการตกลงของทั้งสองฝ่าย หรือบางครั้งอาจมีมากกว่า 2 ฝ่าย (เช่นมีคนกลาง)
รูมรามา
รูมรามา (Roomrama) เป็นเพลงชาติโดยพฤตินัยของชาวอัสซีเรีย ทำนองประพันธ์โดย Nebu Juel Issabey และ คำร้องประพันธ์โดย Yosip Bet Yosip นำมาใช้ในกลุ่มพันธมิตรอัสซีเรียสากล และขบวนการเอกราชของอัสซีเรีย
เพลงชาติอื่น ๆ โดยพฤตินัยอย่างไม่เป็นทางการ ได้แก่ Salma d'Shoobakhan
Youtube - เพลงชาติอัสซีเรีย โดยมูลนิธิพัทธมิตร์แอสซีเรียสากล
Roomrama
เจเคเอ็น โกลบอล กรุ๊ป
บริษัท เจเคเอ็น โกลบอล กรุ๊ป จำกัด (มหาชน) เป็นบริษัทผลิตรายการโทรทัศน์ ภาพยนตร์ ให้บริการเวลาเพื่อโฆษณาและประชาสัมพันธ์สินค้าทางสถานีโทรทัศน์ของทางกลุ่มบริษัท จำหน่ายผลิตภัณฑ์เสริมอาหาร เป็นเจ้าของลิขสิทธิ์เนื้อหารายการประเภทซีรีส์ การ์ตูน สารคดี จากหลากหลายประเทศ เช่น เกาหลีใต้ อินเดีย จีน ฟิลิปปินส์ และสหรัฐ จำหน่ายเป็นลิขสิทธิ์ให้กับผู้ประกอบธุรกิจสถานีโทรทัศน์ทุกระบบ รวมถึงผ่านระบบวีดิทัศน์ตามคำขอ และชุดความบันเทิงภายในบ้านอย่างดีวีดีและบลูเรย์ รวมถึงเป็นเจ้าขององค์การนางงามจักรวาลด้วย
ปัจจุบัน เจเคเอ็น โกลบอล กรุ๊ป มีบริษัทย่อยที่ถือหุ้น 100% จำนวน 5 บริษัท คือ บริษัท เจเคเอ็น แชนเนล จำกัด, บริษัท เจเคเอ็น ไอเอ็มซี จำกัด, บริษัท เจเคเอ็น โนว์เลดจ์ จำกัด, บริษัท เจเคเอ็น นิวส์ จำกัด และบริษัท เจเคเอ็น เบสท์ ไลฟ์ จำกัด ซึ่งเป็นผู้ได้รับใบอนุญาตออกอากาศสถานีโทรทัศน์ภาคพื้นดินระบบดิจิทัลช่องเจเคเอ็น 18 นอกจากนี้ยังมีบริษัทย่อยที่จัดตั้งขึ้นตามกฎหมายของรัฐเดลาแวร์ในสหรัฐ สำหรับจัดการประกวดนางงามจักรวาล มิสยูเอสเอ และมิสทีนยูเอสเอ โดยถือหุ้นผ่าน เจเคเอ็น เมตาเวิร์ส อิงค์ (JKN Metaverse, Inc.) ได้แก่ JKN Universe, LLC., JKN Universe FranchCo, LLC., Miss USA BR Productions, LLC., MUO Productions, LLC. และ Miss USA Productions OH, LLC.
เจเคเอ็น โกลบอล กรุ๊ป จดทะเบียนก่อตั้งเป็นบริษัทจำกัดในชื่อ บริษัท เอสทีจีซีพี จำกัด เมื่อวันที่ 7 พฤษภาคม พ.ศ. 2556 โดยแอน - จักรพงษ์ จักราจุฑาธิบดิ์ ด้วยทุนจดทะเบียนเริ่มต้น 1,000,000 บาท มีสำนักงานตั้งอยู่ที่อาคารเจเคเอ็น แกลเลอรี่ ศาลายา ถนนบรมราชชนนี อำเภอสามพราน จังหวัดนครปฐม เริ่มแรกบริษัทดำเนินธุรกิจจำหน่ายสินค้าและผลิตภัณฑ์ อาทิ ดีวีดีชุดเสื้อยิ้มให้พ่อ, น้ำดื่มตราภัทรพัฒน์ เป็นต้น ซึ่งเป็นสินค้าภายใต้สิทธิ์ของ "บริษัท เจเคเอ็น แลนด์มาร์ค จำกัด" (เดิมชื่อ "บริษัท เอสทีวีดีโอ จำกัด", "บริษัท เอสที แกรนด์ คอร์ปอเรชั่น จำกัด" และ "บริษัท เอสทีจี มัลติมีเดีย จำกัด" ตามลำดับ) หลังจากนั้นได้เปลี่ยนมาทำธุรกิจอสังหาริมทรัพย์ โดยมีการเปลี่ยนชื่อเป็น บริษัท เจเคเอ็น ลิฟวิ่ง จำกัด เมื่อวันที่ 21 กุมภาพันธ์ พ.ศ. 2557 จนเมื่อประเทศไทยอยู่ในช่วงประมูลโทรทัศน์ภาคพื้นดินระบบดิจิทัล จึงได้ดำเนินการรับซื้อลิขสิทธิ์เนื้อหาของเจเคเอ็น แลนด์มาร์ค มาตั้งแต่เดือนมีนาคมปีเดียวกัน และเปลี่ยนชื่อบริษัทเป็น บริษัท เจเคเอ็น โกลบอล มีเดีย จำกัด ในวันที่ 30 พฤษภาคม ปีเดียวกัน
ต่อมาในวันที่ 15 มิถุนายน พ.ศ. 2559 ผู้ถือหุ้นมีมติแปรสภาพเจเคเอ็น โกลบอล มีเดีย เป็นบริษัทมหาชนจำกัดในชื่อ บริษัท เจเคเอ็น โกลบอล มีเดีย จำกัด (มหาชน) เพื่อระดมทุนสาธารณะโดยการเสนอขายหุ้นใหม่แก่ประชาชนทั่วไปเป็นครั้งแรก และจดทะเบียนในตลาดหลักทรัพย์ เอ็ม เอ ไอ ในชื่อหลักทรัพย์ JKN และเริ่มซื้อขายมาตั้งแต่วันที่ 30 พฤศจิกายน พ.ศ. 2560
ต่อมาในกลางปี พ.ศ. 2561 เจเคเอ็น โกลบอล มีเดีย ได้เริ่มออกอากาศรายการโทรทัศน์ของซีเอ็นบีซี ในนาม เจเคเอ็นซีเอ็นบีซี เป็นครั้งแรก หลังจากได้รับลิขสิทธิ์จากเอ็นบีซียูนิเวอร์แซลเมื่อเดือนพฤศจิกายน พ.ศ. 2559 ก่อนเริ่มทำรายการข่าวภาคภาษาไทยในช่วงกลางปี พ.ศ. 2562 จนถึงปัจจุบัน โดยช่วง 3 เดือนแรกออกอากาศทางช่องจีเอ็มเอ็ม 25 ก่อนเปิดออกอากาศผ่านเว็บไซต์ในปี พ.ศ. 2563 เป็นเวลา 9 เดือน หลังจากนั้นได้ย้ายเข้าไปออกอากาศทางช่องเจเคเอ็นทีวี และจากการเติบโตของเจเคเอ็น โกลบอล มีเดีย อย่างต่อเนื่อง ในวันที่ 12 พฤศจิกายน ปีเดียวกัน เจเคเอ็น โกลบอล มีเดีย จึงได้ย้ายเข้าไปจดทะเบียนในตลาดหลักทรัพย์แห่งประเทศไทย เพื่อเปิดโอกาสให้นักลงทุนสถาบันเข้ามาลงทุนในหลักทรัพย์ของตนในระยะยาว